שלגלגים

השלגלגים הם יצורי שלג שנראים כמו גושי שלג. יש להם ראש וגוף עגולים, לבנים וצמריריים, הם שמנים ונמוכים וגמישים מאוד ויש להם עיניים כחולות, שרק בעזרתם אפשר להבחין בהן בין השלג.

רוב השנה הם ישנים במיטות או בין סלעים או עצים, ובחורף הם משתובבים בשלג, קצת מתפרעים, זורקים שלג על כל מי שנקרה בדרכם ומציקים לשאר תושבי ארץ קסם.

אין להם בדיוק מנהיג, אבל מדי פעם אחד מהם מכתיר את עצמו ככזה.

בחורף, כשווינטר היתה בכיתה ח׳, הוחלט בארץ קסם לחפש את מנהיג השלגלגים של אותה התקופה, כדי שקמליה תוכל לדבר איתו ולהגיע לפשרה שתעצור את ההתנהגות שלהם שפוגעת בתושבי ארץ קסם. בהוראה של טוליפ היא הלכה יחד עם לי לחפש את המנהיג. בדרך, אחד השלגלגים זרק כדור על לי, שזרק בחזרה, בכעס, כדור שלג על ווינטר, כי חשב שהיא זאת שפגעה בו. ווינטר התעצבנה עליו והסבירה לו שזה בכלל היה שלגלג, וכשזה זרק כדור שלג נוסף על לי, ווינטר ביקשה מהשלגלג לחשוף את עצמו כדי שיוכלו לדבר. השלגלג לא הגיב והמשיך לזרוק כדורי שלג, אך כשפספס פעם אחת את לי, הוא צחק עליו והשגלגלג נעמד מובך וכבר לא צחק. ווינטר, שהבחינה כבר מקודם בתנועה שלו בין השלג, השתמשה באבקת הקסם שלה כדי להמיס את השלג מסביבו ולחשוף אותו. לי צוחק עליו והשגלגלג כמעט בוכה, כי לא חשב שיתפסו אותו. השלגלג המשיך לזרוק עליהם כדורי שלג מדי פעם בזמן שענה להם שמנהיג השלגלגים אולי נמצא ביער תותי העץ ליד מאגר המים. כשהשלגלג נעלם משם, ווינטר ולי חיפשו את טוליפ בביתה כדי להודיע לה מה גילו, אבל לא מצאו אותה שם והחליטו פשוט לעוף ליער ולחפש את מנהיג השלגלגים. בתעופה לשם הם פגשו בטוליפ, שישר עפה לקרוא לקמליה.

לאחר מכן, נערכו חיפושים ביער תותי העץ, שם השלגלגים זורקים על הנוכחים כדורי שלג, כולל קמליה, וממשיכים גם לאחר שקמליה משטיחה את האזור ויוצרת חומה בלתי נראית בינם, שלגלג אחד מסכים לקרוא למנהיג. רורי, המנהיג, נראה כמו כל השלגלגים אבל על ראשו היה כתר זהוב ונוצץ, שבעיני הפיות נראה מגוחך. קמליה והוא הכירו כבר מזמן אך לא נפגשו מאז שארץ קסם הוקמה. לאחר שהיא מברכת אותו על קבלת תפקיד המנהיג, היא מספרת לו על הסבל של תושבי ארץ קסם מהתנהגותם של השלגלגים, ואף אל פי שרורי מסכים הוא טוען שהשלגלגים המסכנים מחכים לחורף כל שנה בשביל להנות ככה והוא לא רוצה לקחת מהם את זה. לאחר משא ומתן בין השניים, הם הגיעו להחלטה שיער התותים יהפוך ליער השעשועים, או פארק השעשועים כפי שהעדיף רורי לקרוא לזה, עם בתים ומתקני שעשועים, שם יוכלו השלגלגים להשתובב בגבולותיו בחורף ולישון במהלך שאר השנה.